EELNÕU 2018/58

								KOMISJONID:

eelarve- ja arengu-		
haridus-		
kultuuri- 	X	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

22. veebruar 2018   nr

Viljandi maakonna sümbolite kasutamise ja 
teenetemärgi andmise korraldamise delegeerimine

Kohaliku omavalitsuse korralduse seaduse § 22 lõike 1 punkti 37 alusel Viljandi Linnavolikogu

o t s u s t a b:

1. Anda Viljandi maakonna vapi, pitsati ja lipu kasutamise õigus Viljandimaa Omavalitsuste Liidule.

2. Määrata maakonna teenetemärgi andmise korraldajaks Viljandimaa Omavalitsuste Liit.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Krista Kull
Esitatud: 29.01.2017
Esitaja: Viljandi Linnavalitsus			Ettekandja: Madis Timpson
Lk arv: 2
Hääletamine: nõudmisel

Seletuskiri
Viljandi maakonna sümbolite kasutamise ja
teenetemärgi andmise korraldamise delegeerimine

Eelnõu eesmärk on delegeerida Viljandi maakonna sümbolite kasutamine ja teenetemärgi andmise korraldamine Viljandimaa Omavalitsuste Liidule.

Eelpool loetletud toimingud on kooskõlas siseministri 26. septembri 2014 määruse „Maakondade sümbolite kehtestamine“ § 5 lõikega 1 ning siseministri 18. veebruari 2015 määruse „Maakondade teenetemärkide kehtestamine“ § 16 lõikega 1¹ ja kohaliku omavalitsuse korralduse seaduse § 22 lõike 1 punktiga 37, mis annab volikogu ainupädevusse muud seadusega volikogu ainupädevusse antud küsimused.

Seoses maavalitsuse tegevuse lõpetamisega on vajalik üle anda Viljandi maakonna sümboolika, milleks on vapp, lipp ja pitsat. Samuti vajab delegeerimist maakonna teenetemärgi üleandmise korraldamine. 

Käesoleva otsuse vastuvõtmisega delegeerib Viljandi Linnavolikogu maakonna sümbolite kasutamise ja teenetemärgi andmise korraldamise Viljandimaa Omavalitsuste Liidule.

(allkirjastatud digitaalselt)
Krista Kull
avalike suhete ja turismiameti juhataja